AQSh prezidentlik saylovi (2016). 2016-yilgi Amerika Qoʻshma Shtatlari prezidentlik saylovi 2016-yilning 8-noyabrida seshanba kunida boʻlib oʻtdi. Bu har toʻrt yilda oʻtkaziladigan AQSh prezidenti va uning yordamchisini aniqlab beruvchi 58-saylov boʻldi. Prezident va vitse-prezident lavozimlariga eng katta ikki firqa — AQSh Respublikachilar Partiyasidan mos ravishda Donald Trump va Mike Pence, AQSh Demokratik Partiyasidan mos ravishda Hillary Clinton va Tim Kaine nomzodlari qoʻyilgandi. Saylovda Respublikachi Donald Trump gʻalaba qozondi.